
  20                                                        DR 30.11.2017                                                    

 
Untuk makluman Ahli Yang Berhormat Subang, kerajaan telah ada pelan 

strategik yang serius yang telah pun dilaksanakan. Beberapa sekolah telah pun dipindah 
lokasi tanpa sebarang masalah dan kerajaan pimpinan Yang Berhormat Pekan tidak 
akan sama sekali mengurangkan lesen, malah kerajaan ini telah pun meningkatkan lesen 
daripada 523 ke 530 sekolah Tamil. Maka perkara untuk mengurangkan lesen tidak akan 
berlaku lagi,  yang pertama. Kedua Yang Berhormat, bukan perkara yang bersejarah 
sekiranya sekolah menengah itu dicadangkan.   

■1140 

  Untuk makluman Yang Berhormat, tahun 2011 apabila Yang Berhormat Bandar 
Tun Razak menjadi Yang Amat Berhormat Menteri Besar pernah berjanji, Kerajaan 
Negeri Selangor akan membina sebuah sekolah SJKT Ladang Coalfields, 18 bilik darjah 
dengan empat ekar tanah, 2011. Ini kerajaan Yang Berhormat di negeri Selangor. 
Sampai hari ini Yang Berhormat, satu batu pun belum bergerak...    

Tuan R. Sivarasa [Subang]: Maksud saya sekolah menengah...  

 Datuk P. Kamalanathan a/l P. Panchanathan: Saya tidak beri laluan, saya 
tidak beri laluan. Sila duduk, Yang Berhormat sila duduk. 

Tuan R. Sivarasa [Subang]: ...Maksud saya sekolah menengah, bukan 
sekolah rendah Tamil... 

 Datuk P. Kamalanathan a/l P. Panchanathan: Yang Berhormat faham 
peraturan mesyuarat tidak? Yang Berhormat faham peraturan mesyuarat tidak? Tuan 
Yang di-Pertua saya tidak beri ruang...  

Tuan R. Sivarasa [Subang]: Tahu. Akan tetapi Yang Berhormat tidak boleh 
putar belitkan percakapan saya.   

 Datuk P. Kamalanathan a/l P. Panchanathan: ...Saya tidak beri ruang. 
Sebentar tadi saya dengar Yang Berhormat bercakap.   

 Tuan R. Sivarasa [Subang]: Perkara sekarang adalah dengan sekolah... 

Datuk P. Kamalanathan a/l P. Panchanathan: Yang Berhormat, saya 
memberi jawapan, Yang Berhormat duduk ikut peraturan mesyuarat. Yang Berhormat 
bertanya tadi saya diam duduk sahaja.  Sekarang giliran saya menjawab Yang 
Berhormat, Yang Berhormat dengarlah. Cukup! Tidak beri laluan! Saya tidak beri laluan! 

Tuan R. Sivarasa [Subang]: Jangan tukar atau putar belitkan apa yang saya 
kata dengan terang-terang. Saya sebut bersejarah sekolah menengah Tamil bukan 
sekolah rendah. 

 Datuk P. Kamalanathan a/l P. Panchanathan: Seterusnya Yang Berhormat 
bukan sahaja itu, yang Kerajaan Persekutuan telah pun mempersetujui untuk memberi 
lokasi baru.  Saya mengucapkan terima kasih kepada Lembaga Getah Malaysia yang 
memberi sokongan atas permohonan untuk memindahkan SJKT Rri ke satu lagi kawasan 
yang telah pun dikenal pasti oleh Kwasa Land enam ekar dan segala proses-proses 
sedang dilaksanakan oleh kerajaan pimpinan Yang Amat Berhormat Pekan ini.   

Untuk makluman Ahli Yang Berhormat juga, sebelum- sebelum memberi lapan 
ekar tanah untuk satu sekolah menengah yang belum lagi wujud, saya cadangkan 
kepada Yang Berhormat supaya cadangkan kepada kerajaan negeri untuk memberi 
tanah kepada 12 sekolah rendah Tamil yang memerlukan tanah untuk dilokasikan 
supaya sekolah ini dapat dipindah.   

Harap itu menjadi keutamaan Kerajaan Negeri Selangor untuk memberi tanah 
kepada sekolah-sekolah yang benar-benar memerlukan supaya kita dapat dilokasikan ke 
tempat yang lain daripada memberi sebuah tanah kepada sekolah menengah yang 
belum wujud lagi. Terima kasih Tuan Yang di-Pertua.   

 Datin Mastura binti Tan Sri Dato’ Mohd Yazid [Kuala Kangsar]: Terima kasih 
Tuan Yang di-Pertua. Terima kasih Tuan Yang di-Pertua...  

 Tuan Yang di-Pertua: Yang Berhormat Kuala Selangor, Yang Berhormat Kuala 
Selangor pasal dia dalam Selangor.   

 Datin Mastura binti Tan Sri Dato’ Mohd Yazid [Kuala Kangsar]: Oh! Sorry. 

  

 

 



Untuk makluman Ahli Yang Berhormat Subang, kerajaan telah ada pelan. strategik yang serius yang telah pun dilaksanakan. Beberapa sekolah telah pun dipindah lokasi tanpa sebarang masalah dan kerajaan pimpinan Yang Berhormat Pekan tidak akan sama sekali mengurangkan lesen, malah kerajaan ini telah pun meningkatkan lesen daripada 523 ke 530 sekolah Tamil. Maka perkara untuk mengurangkan lesen tidak akan berlaku lagi, yang pertama. Kedua Yang Berhormat, bukan perkara yang bersejarah sekiranya sekolah menengah itu dicadangkan. #1140. Untuk makluman Yang Berhormat, tahun 2011 apabila Yang Berhormat Bandar Tun Razak menjadi Yang Amat Berhormat Menteri Besar pernah berjanji, Kerajaan Negeri Selangor akan membina sebuah sekolah SJKT Ladang Coalfields, 18 bilik darjah dengan empat ekar tanah, 2011. Ini kerajaan Yang Berhormat di negeri Selangor. Sampai hari ini Yang Berhormat, satu batu pun belum bergerak... Tuan R. Sivarasa [Subang]: Maksud saya sekolah menengah... Datuk P. Kamalanathan a/l P. Panchanathan: Saya tidak beri laluan, saya tidak beri laluan. Sila duduk, Yang Berhormat sila duduk. Tuan R. Sivarasa [Subang]: ...Maksud saya sekolah menengah, bukan sekolah rendah Tamil... Datuk P. Kamalanathan a/l P. Panchanathan: Yang Berhormat faham peraturan mesyuarat tidak? Yang Berhormat faham peraturan mesyuarat tidak? Tuan Yang di-Pertua saya tidak beri ruang... Tuan R. Sivarasa [Subang]: Tahu. Akan tetapi Yang Berhormat tidak boleh putar belitkan percakapan saya. Datuk P. Kamalanathan a/l P. Panchanathan: ...Saya tidak beri ruang. Sebentar tadi saya dengar Yang Berhormat bercakap. Tuan R. Sivarasa [Subang]: Perkara sekarang adalah dengan sekolah... Datuk P. Kamalanathan a/l P. Panchanathan: Yang Berhormat, saya memberi jawapan, Yang Berhormat duduk ikut peraturan mesyuarat. Yang Berhormat bertanya tadi saya diam duduk sahaja. Sekarang giliran saya menjawab Yang Berhormat, Yang Berhormat dengarlah. Cukup! Tidak beri laluan! Saya tidak beri laluan!. Tuan R. Sivarasa [Subang]: Jangan tukar atau putar belitkan apa yang saya kata dengan terang-terang. Saya sebut bersejarah sekolah menengah Tamil bukan sekolah rendah. Datuk P. Kamalanathan a/l P. Panchanathan: Seterusnya Yang Berhormat bukan sahaja itu, yang Kerajaan Persekutuan telah pun mempersetujui untuk memberi lokasi baru. Saya mengucapkan terima kasih kepada Lembaga Getah Malaysia yang memberi sokongan atas permohonan untuk memindahkan SJKT Rri ke satu lagi kawasan yang telah pun dikenal pasti oleh Kwasa Land enam ekar dan segala proses-proses sedang dilaksanakan oleh kerajaan pimpinan Yang Amat Berhormat Pekan ini. Untuk makluman Ahli Yang Berhormat juga, sebelum- sebelum memberi lapan ekar tanah untuk satu sekolah menengah yang belum lagi wujud, saya cadangkan kepada Yang Berhormat supaya cadangkan kepada kerajaan negeri untuk memberi tanah kepada 12 sekolah rendah Tamil yang memerlukan tanah untuk dilokasikan supaya sekolah ini dapat dipindah. Harap itu menjadi keutamaan Kerajaan Negeri Selangor untuk memberi tanah kepada sekolah-sekolah yang benar-benar memerlukan supaya kita dapat dilokasikan ke tempat yang lain daripada memberi sebuah tanah kepada sekolah menengah yang belum wujud lagi. Terima kasih Tuan Yang di-Pertua. Datin Mastura binti Tan Sri Dato' Mohd Yazid [Kuala Kangsar]: Terima kasih Tuan Yang di-Pertua. Terima kasih Tuan Yang di-Pertua... Tuan Yang di-Pertua: Yang Berhormat Kuala Selangor, Yang Berhormat Kuala Selangor pasal dia dalam Selangor. Datin Mastura binti Tan Sri Dato' Mohd Yazid [Kuala Kangsar]: Oh! Sorry.